
PATVIRTINTA
Šakių rajono savivaldybės administracijos 
direktoriaus 2018 m. kovo    d.
įsakymu Nr. AT-


BIUDŽETO, TURTO IR STRATEGINIO PLANAVIMO SKYRIAUS VYRIAUSIOJO SPECIALISTO PAREIGYBĖS APRAŠYMAS


I. PAREIGYBĖS CHARAKTERISTIKA
	1. Biudžeto, turto ir strateginio planavimo skyriaus vyriausiasis specialistas (toliau – vyriausiasis specialistas) yra karjeros valstybės tarnautojas.
	2. Pareigybės lygis – A.
	3. Pareigybės kategorija – 10.

II. PASKIRTIS
	4. Biudžeto, turto ir strateginio planavimo skyriaus (toliau – Skyrius) vyriausiojo specialisto pareigybė reikalinga savivaldybei priklausančio turto valdymo, naudojimo ir disponavimo juo klausimams spręsti.

III. VEIKLOS SRITIS
	5. Šias pareigas einantis valstybės tarnautojas vykdo funkcijas bendrojoje – turto valdymo ir priežiūros – veiklos srityje.

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI 
	6. Valstybės tarnautojas, einantis šias pareigas, turi atitikti šiuos specialius reikalavimus:
	6.1. Turėti aukštąjį universitetinį išsilavinimą arba jam prilygintą išsilavinimą;
	6.2. Būti susipažinusiam su Lietuvos Respublikos įstatymais, Vyriausybės nutarimais ir kitais norminiais aktais, reglamentuojančiais valstybės ir savivaldybių turto valdymą, naudojimą ir disponavimą juo; savivaldybės nekilnojamojo turto pardavimą; savivaldybės turto investavimą; savivaldybės turtinių ir neturtinių juridinio asmens dalyvio teisių atstovavimą;
	6.3. Mokėti kaupti, sisteminti, apibendrinti informaciją ir rengti išvadas, gebėti sklandžiai dėstyti mintis raštu ir žodžiu;
	6.4. Turėti bazinę kompiuterinio raštingumo kvalifikaciją.



V. ŠIAS PAREIGAS EINANČIO VALSTYBĖS TARNAUTOJO FUNKCIJOS
	7. Šias pareigas einantis valstybės tarnautojas, įgyvendindamas Biudžeto ir turto skyriaus nuostatuose nurodytas funkcijas ir uždavinius, vykdo šias funkcijas:
	7.1. rengia dokumentus, susijusius su rajono savivaldybei nuosavybės teise priklausančio nekilnojamojo turto pardavimu: viešame aukcione parduodamo turto sąrašo ir jo pakeitimo projektus, aukciono sąlygų projektus, pirkimo-pardavimo sutarčių projektus.
	7.2. rengia dokumentus, susijusius su rajono savivaldybės būsto ir pagalbinio ūkio paskirties pastatų pardavimu;
	7.3. teikia Nacionalinės žemės tarnybos prie Žemės ūkio ministerijos Šakių skyriui prašymus dėl valstybinės žemės sklypų, priskirtų parduodamam savivaldybės nekilnojamajam turtui, dokumentų pateikimo;
	7.4. kontroliuoja savivaldybės nekilnojamojo turto viešo aukciono laimėtojų įsipareigojimų vykdymą, pirkimo-pardavimo sutartyse numatytų sąlygų vykdymą;
	7.5. rengia dokumentus turto perėmimui rajono savivaldybės nuosavybėn, taip pat jo perdavimui kitiems subjektams;
	7.6. teikia duomenis apie rajono savivaldybės patikėjimo teise valdomą valstybei nuosavybės teise priklausantį turtą Valstybės turto informacinės paieškos sistemoje;
	7.7. rengia dokumentus, susijusius su rajono savivaldybės turto investavimu;
	7.8. rengia ketvirtines ir metinę rajono savivaldybės investicijų ataskaitas bei teikia jas Statistikos departamentui;
	7.9. tvarko rajono savivaldybės nekilnojamojo turto teisinės registracijos užsakymų dokumentus;
	7.10. tvarko dokumentus dėl valstybinės žemės sklypų, reikalingų rajono savivaldybei priklausantiems statiniams eksploatuoti, panaudos;
	7.11. rengia atstovavimo rajono savivaldybei akcinėse bendrovėse ir uždarosiose akcinėse bendrovėse bei atstovavimo savivaldybei viešosiose įstaigose taisykles;
	7.12. renka duomenis ir rengia ketvirtines suvestines apie rajono savivaldybės kontroliuojamų įmonių finansinius ekonominius rodiklius bei teikia šias suvestines rajono savivaldybės administracijos direktoriui ir skyriaus vedėjui; 
	7.13. kaupia duomenis apie rajono savivaldybei nuosavybės teise priklausančias akcijas ir dalininko įnašus pagal bendrovių ar viešųjų įstaigų pateiktus dokumentus;
	7.14. koordinuoja bešeimininkio turto nustatymą seniūnijose ir jo įteisinimą; 
	7.15. dirba nuolat veikiančiose komisijose:
	7.15.1. rajono savivaldybei nuosavybės teise priklausančio turto, parduodamo viešame prekių aukcione, pradinei pardavimo kainai nustatyti;
	7.15.2. rajono savivaldybei nuosavybės teise priklausančio turto, pripažinto netinkamu (negalimu) naudoti, viešiesiems prekių aukcionams organizuoti ir vykdyti;
	7.15.3. rajono savivaldybei nuosavybės teise priklausančio turto, pripažinto nereikalingu arba netinkamu (negalimu) naudoti, nurašymo ir likvidavimo aktams įforminti;
	7.15.4. valstybei nuosavybės teise priklausančio turto, pripažinto nereikalingu arba netinkamu (negalimu) naudoti, nurašymo ir likvidavimo aktams parengti;
	7.16. nagrinėja fizinių ir juridinių asmenų pareiškimus, skundus, prašymus skyriaus kompetencijos klausimais, rengia išvadas;
	7.17. rengia lokalinių teisės aktų projektus skyriaus kompetencijos klausimais;
	7.18. vykdo kitus su skyriaus funkcijomis susijusius nenuolatinio pobūdžio pavedimus tam, kad būtų pasiekti įstaigos strateginiai tikslai;

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
[bookmark: _GoBack]	8. Šias pareigas einantis valstybės tarnautojas tiesiogiai pavaldus Skyriaus vedėjui.

